კორტინარიუსისებრნი

კორტინარიუსისებრნი () — ქუდიანი სოკოების ოჯახი, რომელიც გავრცელებულია მთელ მსოფლიოში და 3200-ზე მეტ სახეობას აერთიანებს. 

მრავალი გვარი, რომლებიც ადრე კორტინარიუსისებრთა ოჯახს ეკუთვნოდა, ახლა სხვადასხვა ოჯახში შედის, მათ შორის ჰიმენოგასტერისებრნი, ინოციბესებრნი და ბოლბიტიუსისებრნი. ნაყოფსხეულები სხვადასხვა ზომისა და შეფერილობისაა, ქუდიანი, აქვთ საერთო და კერძო საბურველი, ჩვეულებრივ, აბლაბუდიანი ან ბოჭკოვანი.

მრავალი სახელმძღვანელო ურჩევს მესოკოვეებს თავი შეიკავონ კორტინარიუსის ნებისმიერი სახეობის შეგროვებისგან, რადგან ისინი (შხამიანიც და საკვებად ვარგისიც) ვიზუალურად მეტად ჰგვანან ერთმანეთს. ამ ჯგუფში მრავალი შხამიანი სახეობაა და ცოტაა ისეთი საჭმელად ვარგისი, რომელიც მაღალი ღირებულებით გამოირჩევა. მომაკვდინებელი მიკოტოქსინი ორელანინი აღმოჩენილია კორტინარიუსისებრთა ოჯახის სულ მცირე 34 სახეობაში.

რესურსები ინტერნეტში

კორტინარიუსისებრნი — სიცოცხლის ენციკლოპედია 
კორტინარიუსისებრნი — ბიოტექნოლოგიური ინფორმაციის ეროვნული ცენტრი

სქოლიო

კატეგორია:სოკოების ოჯახები
კატეგორია:კორტინარიუსისებრნი